
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 743 


25 Αυγούστου 1997 


ΠΕ Ρ1ΕΧΟΜΕ ΝΑ ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Νοσηλευτικό Ίδρυμα Μετοχικού Ταμείου Στρατού 
(Επιχορήγηση ΤΑΥ/ΜΤΣ) . 

Τεχνικές προδιαγραφές των ειδικών συσκευών μέτρη¬ 
σης ταχύτητας των οδικών οχημάτων . 

Καθορισμός πρόσθετων προσόντων φανοποιών - βα¬ 
φέων και διαδικασιών για την έκδοση αδειών 
άσκηση επαγγέλματος καθώς και προϋποθέσεων 
για την αναβάθμιση των ισχυουσών αδειών . 

Κύρωση στοιχείων αναγκαστικού αναδασμού (τμήμα) 
του Αγρ/τος Μοναστηρακίου Ν. Έβρου, χρόνου 
1977 - 92, αναθεώρηση 1995 . 

Τροποποίηση της 61093/6.11.87 απόφασης Υπουρ¬ 
γού Εσωτερικών «ΣΥΣΤΑΣΗ ΚΟΙΝΟΤΙΚΗΣ ΕΠΙΧΕΙ¬ 
ΡΗΣΗΣ ΕΚΜΕΤΑΛΛΕΥΣΗΣ ΛΑΤΟΜΙΚΩΝ ΥΛΙΚΩΝ 
ΚΛΗΜΑΤΙΑΣ» (ΦΕΚ 635/27.11.87/τ. Β) Ν. Ιωαννί- 
νων. 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α-2) με την επωνυμία «Ιπποκρά¬ 
της» . 

Ανανέωση άδειας λειτουργίας ακτινολ. εργαστηρίου 
κατηγ. (Χ-Ι) της Γενικής Κλινικής «Κυανούς Σταυ¬ 
ρός» επί της οδού Βιδύνης 1 στη Θεσσαλονίκη .. 

Τροποποίηση της 7102/10.4.97 απόφασή μας, σχε¬ 
τικά με τη σύσταση Δημοτικής Επιχείρησης με την 
επωνυμία «ΚΕΝΤΡΟ Μεσογειακής Μουσικής» στο 
Ν. Φθιώτιδας . 

Τροποποίηση του Οργανισμού Εσωτερικής Οργάνω¬ 
σης και λειτουργίας Ν.Α. Χανιών . 

Χορήγηση άδειας κυκλοφορίας φαρμακευτικού σκευά¬ 
σματος ΒΑΤΙΤΙϋΙΝΕ/ΗΕΧΑΙ. . 


Αριθ. Φ. 959.1/151/458683 Ο) 

Νοσηλευτικό Ίδρυμα Μετοχικού Ταμείου Στρατού (Επιχο¬ 
ρήγηση ΤΑΥ/ΜΤΣ). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Αφού λάβαμε υπόψη: 

α. Τις διατάξεις της παρ. V του άρθρου 9 του Α.Ν. 
1137/46 (ΦΚ Α 113). 

β. Τις διατάξεις της παρ. 1 του άρθρου 7 του Ν. 
2109/92 (ΦΕΚ Α' 205). 

γ. Τις διατάξεις του άρθρου 25 του Ν. 2292/95 (ΦΕΚ Α' 
35). 

δ. Την 29261/7.10.96 απόφαση του Πρωθυπουργού 
και του Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στον Υφυπουργό Εθνικής 
Άμυνας». 

ε. Το άρθρο 29Α του Ν. 1558/85 (ΦΕΚ Α' 137) όπως 
συμπληρώθηκε με το άρθρο 27 του Ν. 2081/92 (ΦΕΚ Α 
154) και όπως αντικαταστάθηκε με το άρθρο 1 παρ. 2 του 
Ν 2469/97 (ΦΕΚ Α’ 38). 

στ. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του ΝΙΜΙΤΣ ύψους δώδεκα εκατομμυρίων (12.000.000) 
δρχ. και σχετική πίστωση έχει εγγράφει στον ΚΑΕ 2492 
του Π/Υ του Ιδρύματος, οικονομικού έτους 1997. 

ζ. Την 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕκ Β' 922), αποφασίζουμε: 

2. Εγκρίνουμε το 875/19/14.5.97 πρακτικό του Διοικη¬ 
τικού Συμβουλίου ΝΙΜΙΤΣ με το οποίο αποφασίστηκε η 
επιχορήγηση του Ταμείου Αλληλοβοήθειας Υπαλλήλων 
Μετοχικού Ταμείου Στρατού (ΤΑΥ/ΜΤΣ) για το έτος 1997 

9 με το ποσό των δώδεκα εκατομμυρίων (12.000.000) 
δραχμών, και με την προϋπόθεση ισόποσης μείωσης της 
επιχορήγησης του ΝΙΜΙΤΣ από τον Προϋπολογισμό του 
10 γες, οικονομικού έτους 1997. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2515/5/14-α (2) 

Τεχνικές προδιαγραφές των ειδικών συσκευών μέτρησης 
ταχύτητας των οδικών οχημάτων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΔΗΜΟΣΙΑΣ ΤΑΞΗΣ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 20 παρ. 10 του Ν. 2094/ 
1992 «Κώδικας Οδικής Κυκλοφορίας»» (Α' 182). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), όπως 
αυτό προστέθηκε με το άρθρο 27 του Ν. 2081/1992 (Α’ 
154) και αντικαταστάθηκε με το άρθρο 1 του Ν. 2469/ 
1997 (Α' 38). 

3. Τις διατάξεις των άρθρων 1 και 2 της υπ' αριθμ. 566/ 
26.9.1996 κοινής απόφασης του Πρωθυπουργού και του 
Υπουργού Μεταφορών και Επικοινωνιών «Καθορισμός αρ¬ 
μοδιοτήτων του Υφυπουργού Μεταφορών και Επικοινω¬ 
νιών» (Β’ 910). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

1. Οι μηχανισμοί καταγραφής της ταχύτητας των οδικών 
οχημάτων διακρίνονται ανάλογα με το αισθητήριο που 
χρησιμοποιούν, με τον τρόπο λειτουργίας τους και με τη 
δυνατότητα απεικόνισης του ελεγχόμενου οχήματος. 

2. Ως προς το αισθητήριο που χρησιμοποιούν διακρίνο- 
νται σε συσκευές που λειτουργούν με βάση: 

α. Τις ακτίνες ΙΆ3ΕΒ. 

β. Την υπέρυθρη ακτινοβολία. 

γ. Τα ραδιοκύματα. 

δ. Τα πιεζοκαλώδια. 

ε. Τα επαγωγικά καλώδια. 

στ. Τα φωτοκύτταρα. 

ζ. Τα συμπιεστικά καλώδια και 

η. Κάθε άλλο αξιόπιστο επιστημονικό μέσο. 

3. Στις περιπτώσεις δ*. ε\ στ και ζ' της προηγούμενης 
παραγράφου οι καλωδιώσεις τοποθετούνται μέσα στο 
οδόστρωμα με εγγύηση για διάρκεια ζωής τουλάχιστον 
ένα χρόνο και είναι μεγάλης αντοχής για 50.0000 οχήματα 
ημερησίως με συντελεστή βαρείας κυκλοφορίας 40%. 
Στη περίπτωση γ’ της προηγούμενης παραγράφου οι συ¬ 
σκευές που χρησιμοποιούνται έχουν απαραίτητα τις προ- 
βλεπόμενες εγκρίσεις τύπου ή κυκλοφορίας από την 
Διεύθυνση Τεχνικής και Ελέγχου Επικοινωνιών του 
Υπουργείου Μεταφορών και Επικοινωνιών. Οι εν λόγω 


εγκρίσεις καλύπτουν τις απαιτήσεις ως προς τις τεχνικές 
προδιαγραφές που πρέπει να πληρούν οι συσκευές αυτές. 
Προκειμένου να χρησιμοποιθούν οι συσκευές αυτές πρέ¬ 
πει να πληρούν και τις απαιτήσεις ως προς τις συχνότητες 
λειτουργίας, ώστε οι συχνότητες αυτές να είναι σύμφωνες 
με τις διατάξεις του Εθνικού Κανονισμού Κατανομής Ζω¬ 
νών Συχνοτήτων (ΕΚΚΖΣ). 

4. Ως προς τον τρόπο λειτουργίας οι συσκευές διακρί- 
νονται: 

α. Σε εγκατεστημένες (κυρίως σε όχημα, σε ειδική με¬ 
ταλλική θήκη, σε τρίποδα, σε ιστό). 

β. Σε φορητές. 

5. Ως προς τη δυνατότητα απεικόνισης του ελεγχόμε¬ 
νου οχήματος: 

α. Σε συσκευές με φωτογραφικό σύστημα (στιγμιαίας ή 
μη εμφανίσεως). 

β. Σε συσκευές με σύστημα μαγνητοσκόπησης (Ν/ΙΟΕΟ). 

γ. Σε συσκευές στερούμενες συστήματος απεικονί- 
σεως. 

Άρθρο 2 

1. Οι βασικές τεχνικές προδιαγραφές των ανωτέρω μη¬ 
χανισμών καταγραφής της ταχύτητας οχημάτων είναι οι 
παρακάτω: 

α. Μηχανισμός μέτρησης: 

(1) Μέτρηση σε ΚΜ/Η. 

(2) Περιοχή λειτουργίας από 20 ΚΜ/Η - 200 ΚΜ/Η. 

(3) Ρύθμιση ορίου ταχύτητας ανά χιλιόμετρο. 

(4) Ακρίβεια συστήματος ± 2%. 

(5) Περιοχή λειτουργίας σεθερμοκρσσία από -10° 0 
έως + 60° 0. 

(6) Δυνατότητα εύκολης αλλαγής της ελεγχόμενης κα- 
τεύθυνησης. 

(7) Τοποθέτηση του συστήματος σε μόνιμη ανεξάρτητη 
σταθερή βάση και εύκολη μεταφορά του συστήματος από 
τη μία βάση στην άλλη. 

(8) Λειτουργία αυτόματη (χωρίς την συνεχή παρουσία 
χειριστού). 

(9) Η μεταλλική βάση να έχει τέτοιο μέγεθος που να 
μπορεί να συμπεριλάβει ολόκληρο το σύστημα και να πα¬ 
ρέχει ικανή ασφάλεια. 

(10) Δυνατότητα ελέγχου ακρίβειας συστήματος. 

(11) Δυνατότητα ελέγχου καλής λειτουργίας του συστή¬ 
ματος από το χειριστή. 

β. Τροφοδοσία: 

(1) Λειτουργία στα 12 ν.ϋ.Ο. 

(2) Δυνατότητα λειτουργίας από μπαταρία αυτοκινήτου 
12 ν.ϋ.Ο. και από εναλλασσόμενο ρεύμα 220 ν.Α.Ο. 

(3) Διάρκεια συνεχούς λειτουργίας από μπαταρία 48 
ώρες. 

(4) Δυνατότητα λειτουργίας με τάση από φωτοηλε- 
κτρικά στοιχεία (501ΆΠ ΡΟννΕΗ). 

γ. Μηχανισμός καταγραφής: 

(1) Φωτογραφική μηχανή με δυναότητα 1 φωτογραφία / 
δευτερόλεπτο και χρήση ημέρα και νύχτα. 

(2) Δυνατότητα καταγραφής των παρακάτω: 

(α) Ταχύτητα: σε ΚΜ/Η (χιλιόμετρα/ώρα). 

(β) Χρόνος: Ώρες, λεπτά, δευτερόλεπτα. 

(γ) Ημερομηνία: Ημέρα, μήνα, χρόνο. 

(δ) Τόπος: Όνομα τοποθεσίας συμβάντος. 

(3) ΦΙΛΜ: 

(α) Δυνατότητα εναλλακτικής χρησιμοποίησης απλού 
φιλμ 36 φωτογραφιών ή κασέτας τουλάχιστον 500 φωτο¬ 
γραφιών. 

Το χρησιμοποιούμενο είδος φιλμ να υπάρχει στην ελλη¬ 
νική αγορά. 

(β) Η εμφάνιση και εκτύπωση των φωτογραφιών να είναι 
δυνατόν να γίνει από εργαστήρια εντός της χώρας. 

(γ) Δυνατότητα αποτύπωσης σε στιγμιαία (ΙΝ5ΤΑΝΤ) 
φωτογραφία. 

(4) Μαγνητοσκόπηση: 

Με τα γνωστά στη διεθνή αγορά συστήματα (ΡΑΙ., 3Ε- 
ΟΑΜ, ΝΤ50). 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 1997 

ΟΙ ΥΠΟΥΡΓΟΙ 

ΠΕΡ/ΝΤΟΣ, Χ/ΞΙΑΣ & ΔΗΜ. ΕΡΓΩΝ ΔΗΜΟΣΙΑΣ ΤΑΞΗΣ 

ΚΩΝ/ΝΟΣ ΛΑΛΙΩΤΗΣ ΓΕΩΡΓΙΟΣ ΡΩΜΑΙΟΣ 

ΥΦΥΠ. ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΕΜΜΑΝΟΥΗΛ ΛΟΥΚΑΚΗΣ 
- 

Αριθ. 19197/1483 < 3 > 

Καθορισμός πρόσθετων προσόντων φανοποιών - βαφέων 
και διαδικασιών για την έκδοση αδειών άσκηση επαγ¬ 
γέλματος καθώς και προϋποθέσεων για την αναβάθ¬ 
μιση των ισχυουσών αδειών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 3 παρ. 8, 4 παρ. 2 και 10 
παρ. 3 του Ν. 1575/1985 (Α’ 207) «Προϋποθέσεις άσκη¬ 
σης του επαγγέλματος του τεχνίτη αυτοκινήτων, μοτοσυ- 
κλεττών και μοτοποδηλάτων και όροι λειτουργίας των συ¬ 
νεργείων των οχημάτων αυτών», όπως ισχύει. 

2. Τις διατάξεις του άρθρου 9 του Π.Δ. 78/1988 (Α' 34) 
όπως έχει αντικατασταθεί με το Π.Δ. 38/1996 (Α 26). 

3. Την υπ’ αριθ. 566/26.9.1996 (Β' 910) κοινή από¬ 
φαση του Πρωθυπουργού και του Υπουργού Μεταφορών 
και Επικοινωνιών «Καθορισμός αρμοδιοτήτων του Υφυ¬ 
πουργού Μεταφορών και Επικοινωνιών». 

4. Τις διατάξεις της Υ.Α. 73100/713/4.5.1988 (Β’ 302) 
«Καθορισμός δικαιολογητικών, υποδειγμάτων και διαδικα¬ 
σίας για την έκδοση αδειών άσκησης επαγγγέλματος τε¬ 
χνίτη αυτοκινήτων, μοτοσικλετών και μοτοποδηλάτων του 
Ν 1575/1985», όπως αυτή τροποποιήθηκε μεταγενέ¬ 
στερα με την Κ.Υ.Α. 6557/406/9.2.1990 (Β' 99). 

5. Τις διατάξεις της Υ.Α. 73101/714/4.5.1988 (Β’ 302) 
«Καθορισμός του τρόπου απόδειξης των προϋποθέσεων 
και των απαιτούμενων δικαιολογητικών για την απόκτηση 


άδειας άσκησης επαγγέλματος τεχνίτη αυτοκινήτων, μο¬ 
τοσικλετών και μοτοποδηλάτων από τους εκμεταλλευτές 
και τεχνίτες λειτουργούντων συνεργείων κατά τη δημο¬ 
σίευση του Ν. 1575/1985», όπως αυτή τροποποιήθηκε 
μεταγενέστερα με την ΥΑ ΟΙΚ 34422/3875/19.9.1991 
(Β’ 852). 

6. Τις διατάξεις της Υ.Α. 73102/715/4.5.1988 (Β’ 302) 
«Καθορισμός του χρόνου και τρόπου εξέτασης και της 
εξεταστέας ύλης υποψηφίων τεχνιτών αυτοκινήτων, μο- 
τοσυκλετών και μοτοποδηλάτων του Ν. 1575/1985». 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Στο τέλος της ενότητας (ι) «ΥΛΗ ΤΕΧΝΙΤΗ ΑΜΑΞΩ¬ 
ΜΑΤΩΝ (Φανοποιού)» του άρθρου 8 της ΥΑ. 73102/715/ 
4.5.1988 προστίθενται τα εξής: 

Περιβαλλοντική Διαχείριση: 

Υγρά απόβλητα: Προέλευση - ποιοτικά και ποσοτικά χα¬ 
ρακτηριστικά - επεξεργασία - διάθεση. 

Στερεά απόβλητα: Προέλευση - συλλογή - περισυλ¬ 
λογή - επεξεργασία — διάθεση - ανακύκλωση 
Ηχορρύπανση: Πηγές θορύβου - κριτήρια έκθεσης - 
μέτρα προστασίας - μέθοδοι περιορισμού και καταστολής 
θορύβου 

Υγιεινή εργασίας: Αερισμός χώρων εργασίας - καθαρι¬ 
σμός αέρα - μέσα ατομικής προστασίας 
Μέτρα προστασίας από θόβυρο 
Μέτρα προστασίας στην διαδικασία ηλεκτροσυγκολλή¬ 
σεων και οξυγονοκολλήσεων 
Επαγγελματικές ασθένειες — μέτρα προφύλαξης και 
θεραπείας 

2. Στο τέλος της ενότητας (ια) «ΥΛΗ ΤΕΧΝΙΤΗ ΒΑΦΗΣ» 
του άρθρου 8 της ΥΆ. 73102/715/4.5.1988 προστίθε¬ 
νται ως εξής: 

Περιβαλλοντική διαχείριση. 

Υγρά απόβλητα: Προέλευση - ποιοτικά και ποσοτικά χα¬ 
ρακτηριστικά - επεξεργασία - διάθεση 
Στερεά απόβλητα: Προέλευση - συλλογή - περισυλ¬ 
λογή - επεξεργασία - διάθεση - ανακύκλωση 
Αέρια απόβλητα: Βασικές έννοιες για ρύπους που αφο¬ 
ρούν τα βαφεία - επιπτώσεις στην υγεία των εργαζομένων 
και των περίοικων. 

Γενικότερα προβλήματα περιβάλλοντος από αέρια ρύ¬ 
πανση 

Αέριες εκπομπές — μέθοδοι αντιρρύπανσης - αξιολό- 
γηση. 

Υγιεινή εργασίας: Αερισμός χώρων εργασίας - καθαρι¬ 
σμός αέρα - μέσα ατομικής προστασίας 
Τοξικές ουσίες - εργασία με επικίνδυνες ουσίες - μέ¬ 
τρα προστασίας 

Έλεγχος συνθηκών εργασίας και βαφής 
Επαγγελματικές ασθένειες - μέτρα προφύλαξης και 
θεραπείας. 

Άρθρο 2 

Στο τέλος της παραγράφου 1 της Υ.Α. 73101/714/ 
4.5.1988, όπως αυτή τροποποιήθηκε μεταγενέστερα με 
την ΥΑ ΟΙΚ. 34422/3875/19.9.1991, προστίθεται εδά¬ 
φιο (ζ) ως εξής: 

(ζ) Βεβαίωση αναγνωρισμένου από αρμόδια Κρατική 
Αρχή Κέντρου Επαγγελματικής Κατάρτισης (Κ.Ε.Κ.) από 
την οποία να προκύπτει ότι ο ενδιαφερόμενος έχει παρα¬ 
κολουθήσει επιτυχώς μαθήματα που αναφέρονιαι στην 
περιβαλλοντική διαχείριση Φανοποιείου ή Βαφείου ή Φα¬ 
νοποιείου - Βαφείου κατά περίπτωση. 

Άρθρο 3 

Στο τέλος της παραγράφου 1 της Υ.Α. 73100/713/ 
4.5.1988, προστίθεται εδάφιο (η) ως εξής: 

(η) Βεβαίωση αναγνωρισμένου από αρμόδια Κρατική 
Αρχή Κέντρου Επαγγελματικής Κατάρτισης (Κ.Ε.Κ.), από 
την οποία να προκύπτει ότι ο ενδιαφέρομενος έχει παρα¬ 
κολουθήσει επιτυχώς μαθήματα που αναφέρονται στην 
περιβαλλοντική διαχείριση Φανοποιείου ή Βαφείου ή Φα¬ 
νοποιείου - Βαφείου κατά περίπτωση. 

Άρθρο 4 

Μεταβατικές διατάξεις 

1. Τεχνίτες αμαξωμάτων ή τεχνίτες βαφής, οι οποίοι 
έχουν ήδη εφοδιασθεί ή θα εφοδιασθούν, με την αντί¬ 
στοιχη Άδεια Άσκησης Επαγγέλματος, μέχρι την ημερο¬ 
μηνία έναρξης ισχύος της παρούσας Απόφασης, οφείλουν 
να προσκομίσουν, το αργότερο μέσα σε έξι μήνες, από την 
ανωτέρω ημερομηνία, στην αρμόδια Υπηρεσία Μεταφο¬ 
ρών και Επικοινωνιών της Νομαρχιακής Αυτοδιοίκησης, 
στην οποία ανήκει το Συνεργείο, το οποίο καλύπτεται από 
την δική τους Άδεια Ασκήσεως Επαγγέλματος, Βεβαίωση 
αναγνωρισμένου από αρμόδια Κρατική Αρχή Κέντρου 
Επαγγελματικής Κατάρτισης (Κ.Ε.Κ.), από την οποία να 
προκύπτει ότι ο ενδιαφερόμενος έχει παρακολουθήσει 
επιτυχώς μαθήματα που αναφέρονται στην περιβαλλο¬ 
ντική διαχείριση Φανοποιείου ή Βαφείου ή Φανοποιείου - 
Βαφείου. Σε αντίθετη περίπτωση ανακαλείται προσωρινά 
η Άδεια λειτουργίας του Συνεργείου, του οποίου τεχνικός 
υπεύθυνος είναι ο υπόψη τεχνίτης, μέχρις ότου προσκομι- 
σθεί η παραπάνω βεβαίωση. 

2. Τεχνίτες αμαξωμάτων ή τεχνίτες βαφής, οι οποίοι θα 
υποβάλλουν δικαιολογητικά για να συμμετάσχουν σε εξε¬ 
τάσεις, μετά την ημερομηνία έναρξης ισχύος της παρού¬ 
σας απόφασης, προκειμένου να εφοδιασθούν με την αντί¬ 
στοιχη Άδεια Ασκήσεως Επαγγέλματος, οφείλουν να 
προσκομίσουν και Βεβαίωση αναγνωρισμένου από αρμό¬ 
δια Κρατική Αρχή Κέντρου Επαγγελματικής Κατάρτισης 
(Κ.Ε.Κ.), από την οποία να προκύπτει ότι ο ενδιαφερόμε¬ 
νος έχει παρακολουθήσει επιτυχώς μαθήματα που αναφέ- 
ρονται στην περιβαλλοντική διαχείριση Φανοποιείου ή Βα¬ 
φείου ή Φανοποιείου - Βαφείου. 

Άρθρο 5 

Η ισχύς της απόφασης αυτής, αρχίζει τέσσερις μήνες 
από την δημοσίευσή της στην Εφημερίδα της Κυβερνή- 
σεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1997 

Ο ΥΦΥΠΟΥΡΓΟΣ 

Μ.ΛΟΥΚΑΚΗΣ 

-♦- 

Αριθ. Ζ/7334 (4) 

Κύρωση στοιχείων αναγκαστικού αναδασμού (τμήμα) του 
Αγρ/τος Μοναστηρακίου Ν. Έβρου, χρόνου 1977 - 92, 
αναθεώρηση 1995. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τους Ν. 2218/94 και 2240/94 και την σε εκτέλεση 
αυτών 1463/11.1.95 εγκύκλιο διαταγή του Υπ. Εσωτερι¬ 
κών και σχετικών με τις αρμοδιότητες περί της Νομ/κής 
Αυτ/σης. 

2. Τον Οργανισμός της Νομ/κής Αυτ/σης Ροδόπης - 
Έβρου, ο οποίος δημοσιεύθηκε στο 393Β711.5.95 ΦΕΚ. 

3. Τον Ν. 3200/55 «περί διοικ/κής αποκέντρωσης» και 
ειδικότερα το άρθ. 8 αυτού σε συνδυασμό με το Β.Δ. 733/ 
69. 

4. Τις διατάξεις της παρ. 1 του άρθρ. 15 του Ν. 674/77 
«Περί Αναδασμού της γης κ.λ.π.» σε συνδυασμό με αυτές 
της παρ. 2 του άρθρ. 33 του ίδιου Νόμου. 

5. Του Ν. 301 /76 «Περί της δημοσίευσης πράξεων κα¬ 
νονιστικού περιεχομένου». 

6. Την 13738/20.10.86 διαταγή της Δ/νσης Πολιτικής 
Γης - Τμ. Αναδασμού του Υπ. Γεωργίας, σχετικής με την 
δημοσίευση των αποφάσεων «Κύρωση στοιχείων αναδα¬ 
σμών» στο Β’ τεύχος της Εφημερίδας της Κυβερνή¬ 
σεως. 

7. Τον κτημ/κό πίνακα κτηματιών, το απόσπασμα κτημ/ 
κού πίνακα και τα διαγράμματα του Αναγκ. Αναδασμού 
(Τμήμα) του Αγρ/τος «Μοναστηρακίου» χρόνου 1977-92, 
αναθ/ση 1995 και τα οποία, η Δ/νση Τοπογ/φίας Αλεξ/ 
πόλης διεβίβασε συνημμένα στη Δ/νση Αγροτικής Ανά¬ 
πτυξης Αλεξ/πολης, για κύρωσή τους, με το 2074/ 
22.7.97 έγγραφό της και μετά την μερική διόρθωση- 
τροποποίηση των στοιχείων αυτών, σύμφωνα με: 

α) Την Ζ/10318/28.11.94 προηγούμενη (αναπεμπτι- 
κής-ανασύστασης) απόφαση. 

β) Τις 1/30.5.95 και 2/27.7.95 αποφάσεις-πρακτικά 
της ανασυσταθείσης Επιτροπής Αναδασμού του υπόψη 
Αγρ/τος. 

8. Την σχετική εισήγηση για το αντικείμενο της παρού¬ 
σας απόφασής μας και από μέρους της Δ/νσης Αγροτικής 
Ανάπτυξης, του Νομ/κού Διαμερίσματος Έβρου, αποφα¬ 
σίζουμε: 

Κυρώνουμε το νέο κτηματικό καθεστώς, που έχει δια¬ 
μορφωθεί στην κτηματική περιοχή του Αγρ/τος «ΜΟΝΑ¬ 
ΣΤΗΡΑΚΙ» (Συν/σμού κτηματιών Μοναστηρακίου του Δή¬ 
μου Φερών) και με την εκτέλεση του Αναγκαστικού Ανα¬ 
δασμού σε τμήμα αυτού, κατά την χρονική περίοδο 1977- 
1992, αναθεώρηση 1995 και όπως το καθεστώς αυτό 
απεικονίζεται πλέον: 

α) Στον κτηματολογικό πίνακα κτηματιών (κληρούχων- 
ιδιοκτητών) 

β) Στο απόσπασμα κτημ/κού πίνακα και 
γ) Στο τοπογραφικδ διάγραμμα διαχωρισμού των νέων 
τεμαχίων και τα οποία στοιχεία έχουν συνταχθεί (Τοπ/κό 
Συνεργείο - Δ/νση Τοπ/φίας Αλεξ/πολης) από την αρμό¬ 
δια Επιτροπή Αναδασμού της προαναφερόμενης κτηματι¬ 
κής περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδούπολη, 8 Αυγούστου 1997 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

-*- 

Αριθ. 20082 (5) 

Τροποποίηση της 61093/6.11.87 απόφασης Υπουργού 
Εσωτερικών «ΣΥΣΤΑΣΗ ΚΟΙΝΟΤΙΚΗΣ ΕΠΙΧΕΙΡΗΣΗΣ 
ΕΚΜΕΤΑΛΛΕΥΣΗΣ ΛΑΤΟΜΙΚΩΝ ΥΛΙΚΩΝ ΚΛΗΜΑ- 
ΤΙΑΣ» (ΦΕΚ 635/27.11.87/τ. Β’) Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 410/95). 

2. Την 61093/6.11.87 απόφαση του Υπουργού Εσωτε¬ 
ρικών όπως μεταγενέστερα τροποποιήθηκε περί σύστα¬ 
σης κοινοτικής επιχείρησης με την επωνυμία «ΚΟΙΝΟ¬ 
ΤΙΚΗ ΕΠΙΧΕΙΡΗΣΗ ΕΚΜΕΤΑΛΛΕΥΣΗΣ ΛΑΤΟΜΙΚΩΝ ΥΛΙ¬ 
ΚΩΝ ΚΛΗ ΜΑΤΙΑΣ». 

3. Την 73/1997 απόφαση του Δ.Σ. Ευρυμενών, αποφα¬ 
σίζουμε: 

Τροποποιούμε την 61093/6.11.87 απόφαση του 
Υπουργού Εσωτερικών «ΣΥΣΤΑΣΗ ΚΟΙΝΟΤΙΚΗΣ ΕΠΙΧΕΙ¬ 
ΡΗΣΗΣ ΕΚΜΕΤΑΛΛΕΥΣΗΣ ΛΑΤΟΜΙΚΩΝ ΥΛΙΚΩΝ ΚΛΗ- 
ΜΑΤΙΑΣ», όπως μεταγενέστερα τροποποιήθηκε ως εξής: 

- Ο Δήμος Ευρυμενών διαθέτει στην επιείρηση το χρη¬ 
ματικό ποσό των 18.7000.000 δρχ., ως ίδια συμμετοχή 
στο αρχικό της κεφάλαιο (αύξηση κατά 3.200.000 δρχ.), 
Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη προκαλείται δα¬ 
πάνη σε βάρος του προϋπολογισμού του Δήμου Ευρυμε¬ 
νών ποσού 3.200.000 δρχ. (σελ. 37 Κ.Α. 212.9). 

Κατά τα λοιπά ισχύει η προηγούμενη απόφαση όπως 
έχει τροποποιηθεί μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Αυγούστου 1997 

Με Ε.Γ.Γ.Π. Ηπείρου 
Ο Αναπλ. Περιφ/κού Διευθυντή 
ΒΑΣΙΛΕΙΟΣ ΧΗΤΑΣ 

-♦- 

Αριθ. ΔΥ/Γ1 /32207/23.7.1997 (6) 

Ανανέωση άδειας λειτουργίας εργαστηρίου Ραδιοϊσοτό¬ 
πων κατηγ. (Α-2) με την επωνυμία «Ιπποκράτης». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την ΔΥ/Γ1/32207/23.7.1997 απόφαση του Νο¬ 


μάρχη Θεσσαλονίκης που εκδόθηκε σύμφωνα με τις δια¬ 
τάξεις του άρθρου 4 του Ν.Δ. 181/74 και Π.Δ. 470/83 
ανανεώθηκε η άδεια λειτουργίας του εργαστηρίου Ραδιοϊ¬ 
σοτόπων κατηγ. (Α-2) του Πυρηνικού γιατρού Κολιάκου 
Γεωργίου με την επωνυμία «Ιπποκράτης» επί της οδού 
Τσιμισκή 66. Υπεύθυνος πυρηνικά γιατρός του εργαστη¬ 
ρίου είναι ο Καλιάκος Γεώργιος και υπεύθυνη αντινοφυσι- 
κός η Παναγιώτα Ράπτου. 

Η άδεια ισχύει μέχρι 28.3.1999. 

Θεσσαλονίκη, 23 Ιουλίου 1997 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

Αριθ. ΔΥ/Γ1/37057/10.7.1997 (7) 

Ανανέωση άδειας λειτουργίας ακτινολ. εργαστηρίου κα¬ 
τηγ. (Χ-Ι) της Γενικής Κλινικής «Κυανούς Σταυρός» επί 
της οδού Βιδύνης 1 στη Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ1/37057/10.7.1997 απόφαση του Νο¬ 
μάρχη Θεσσαλονίκης που εκδόθηκε σύμφωνα με τις δια¬ 
τάξεις του άρθρου 4 του Ν.Δ. 181/74 και Π.Δ. 470/83 
ανανεώθηκε η άδεια λειτουργίας του ακτινολογικού εργα¬ 
στηρίου κατηγ. (Χ-Ι) της Γ ενικής Κλινικής «Κυανούς Σταυ¬ 
ρός» στο οποίο είναι εγκατεστημένο ένα τηλεχειριζόμενο 
ακτινολογικό σύστημα με δυνατότητα ψηφιακών αγγειο¬ 
γραφιών. 

Η άδεια ισχύει μέχρι 30.6.2002. 

Θεσσαλονίκη, 10 Ιουλίου 1997 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 

-φ- 

Αριθ. 13459 (8) 

Τροποποίηση της 7102/10.4.97 απόφασή μας, σχετικά 
με τη σύσταση Δημοτικής Επιχείρησης με την επωνυ¬ 
μία «ΚΕΝΤΡΟ Μεσογειακής Μουσικής» στο Ν. Φθιώτι¬ 
δας. 

Η ΑΝΑΠΛΗΡΩΤΡΙΑ ΠΕΡΙΦ/ΚΟΥ Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις δ/ξεις των άρθρων 277-284 του π.δ. 410/1995, 
11 (παρ. 23) και 18 (παρ. 21) του Ν. 2503/97. 

2. Την αριθ. 430/1996 απόφαση του δημ. συμβουλίου 
Λαμιέων, σχετικά με τη σύσταση δημοτικής επιχείρησης 
με την επωνυμία «Κέντρο Μεσογειακής Μουσικής». 

3. Την αριθ. 7102/10.4.97 απόφασή μας, με την οποία 
συστάθηκε Δημοτικής Επιχείρηση με την επωνυμία «Κέ¬ 
ντρο Μεσογειακής Μουσικής». 

4. Την αριθ. 264/1997 απόφαση του Δημοτικού Συμ¬ 
βουλίου Λαμιέων, σχετικά με την τροποποίηση συμπλή¬ 
ρωση της αριθ. 430/96 απόφασής του, αποφασίζουμε: 

Τροποποιούμε και αντικαθιστούμε τις παρ. 2 και 3 της 
αριθ. 7102/10.4.97 απόφασής μας ως εξής: 

1 «παρ. 2. Σκοπός της επιχείρησης είναι: 
α) Η δημιουργία του Κέντρου Μεσογειακής Μουσικής, η 
ανάπτυξη του θεσμού με άξονα την παρουσίαση της μου- 

σικής δημιουργίας, που εμπνέεται από την παράδοση, 
τόσο των ελληνικών όσο και των χωρών της Μεσογείου. 

Για την υλοποίηση των στόχων του και την ανάπτυξη του 
θεσμού, το κέντρο θα αναπτύξει τη δραστηριότητά του 
στις βασικές τρείς κατευθύνσεις, του διαγωνισμού σύνθε¬ 
σης, με συμμετοχή συνθετών των Κρατών της Μεσογείου, 
της διοργάνωσης ετήσιων Φεστιβάλ με συγκεκριμένο θε¬ 
ματικό κύκλο και με παρουσίαση Μουσικών, χορευτικών, 
θεατρικών και σύγχρονων ερευνητικών σχημάτων από τις 
χώρες της Μεσογείου και την οργάνωση συνεδρίων αντι¬ 
προσώπων από χώρες της Μεσογείου με βασικό άξονα την 
έρευνα και τη συγκέντρωση στοιχείων για την ιστορία της 
Μουσικής των Χωρών της Μεσογείου και της Ελληνικής 
Μουσικής παράδοσης. 

β) Η δημιουργία και λειτουργία σε ετήσια βάση εργαστη¬ 
ρίου κατασκευής λαϊκών οργάνων, η διοργάνωση σχετικών 
εκθέσεων στη χώρα μας και σε άλλες Μεσογειακές χώ¬ 
ρες. 

γ) Η συμβολή του Κέντρου στην ενίσχυση των σχέσεων 
της Τοπικής Αυτοδιοίκησης με τον πολιτισμό, στη διαμόρ¬ 
φωση της πολιτιστικής ταυτότητας της Πόλης, η ανάπτυξη 
της συνεργασίας με τους μαζικούς πολιτιστικούς φορείς 
και τα ερασιτεχνικά συγκροτήματα της πόλης και του νο¬ 
μού και η παροχή με κάθε δυνατό τρόπο ηθικής και υλικής 
βοήθειας και τεχνικής υποστήριξης με στόχο την ενίσχυση 
της ερασιτερχνικής λαϊκής δημιουργίας και τη διεύρυνση 
του πεδίου πρωτοβουλιών και των παρεμβάσεών τους. 

δ) Η συνεργασία με την εκπαιδευτική Κοινότητα για την 
από κοινού προώθηση και υλοποίηση πολιτιστικών δρα¬ 
στηριοτήτων μέσα και έξω από τα σχολεία και η εξασφά¬ 
λιση της ουσιαστικής συμμετοχής των μαθητικών κοινοτή¬ 
των και της νεολαίας στη στήριξη του θεσμού. 

ε) Η προβολή των πολιτιστικών και τουριστικών πόρων 
και η συμμετοχή του Κέντρου στην ανάπτυξη του πολιτι¬ 
στικού τουρισμού. 

2. «παρ. 3 Διοίκηση επιχείρησης. 

Η επιχείρηση διοικείται από επταμελές (7 μελές) Διοι¬ 
κητικό Συμβούλιο που τα μέλη του ορίζονται, μαζί με τους 
αναπληρωτές τους, από το Δημοτικό Συμβούλιο. 

Πρόεδρος είναι ο εκάστοτε Δήμαρχος ή οριζόμενος υπ’ 
αυτού αναπληρωτής του. 

Από τα μέλη του ΔΣ δύο είναι αιρετοί εκπρόσωποι του Δή¬ 
μου Λαμιέων, εκ των οποίων το ένα προέρχεται από τη 
μειοψηφία, ένας εκπρόσωπος του Υπουργείου Πολιτι¬ 
σμού, ένας εκπρόσωπος του Δημοτικού Ωδείου και δύο 
μέλη δημότες ή κάτοικοι του Δήμου, με γνώσεις και εμπει¬ 
ρία στον καλλιτεχνικό και γενικά στον πολιτιστικό τομέα». 

3. Κατά τα λοιπά ισχύει η αριθ. 7102/10.4.97 απόφασή 
μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Λα¬ 
μιέων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Αυγούστου 1997 

Με Ε.Γ.Γ.Περ. Στ. Ελλάδας 
Η Αναπληρώτρια Περιφ/κού Διευθυντή 
ΔΗΜΗΤΡΑ ΡΑΠΤΗ 

Αριθ. 58/7.7.1997 (9) 

Τροποποίηση του Οργανισμού Εσωτερικής Οργάνωσης 
και λειτουργίας Ν.Α. Χανιών. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΑΝΙΩΝ 
Έχοντας υπόψη: 

1. Τις διατάξεις του άρθρου 104 του Π.Δ. 30/96 «Κωδι¬ 
κοποίηση σε ενιαίο κείμενο με τίτλο κώδικας Ν.Α. κλπ». 

2. Την από 3.2.95 απόφαση Νομαρχιακού Συμβουλίου 
Χανιών με την οποία καθορίστηκε το αντικείμενο της με¬ 
λέτης κατάρτησης Οργανισμού Εσωτερικής Οργάνωσης 
και λειτουργίας Ν.Α. Χανιών και που ανατέθηκε η εκπό¬ 
νησή της στο Τμήμα Μηχ/κών Παραγωγής και Διοίκησης 
του Πολυτεχνείου Κρήτης. 

3. Την υπ’ αριθμ. 13/95 απόφαση Νομαρχιακού Συμ¬ 
βουλίου η οποία δημοσιεύθηκε στο ΦΕΚ 352/4.5.95 Β’ 
τεύχος. 

4. Την τροποποίηση του Οργανισμού Εσωτερικής Ορ¬ 
γάνωσης και λειτουργίας Ν.Α. Χανιών με την προαναφε- 
ρόμενη απόφαση Νομαρχιακού Συμβουλίου Χανιών η 
οποία κατατέθηκε σ’ αυτό την 7.7.97. 

5. Την 3996/28.7.97 έγγραφο του Γενικού Γραμματέα 
Περιφέρειας Κρήτης με το οποίο κρίθηκε νόμιμη η από¬ 
φαση του Νομαρχιακού Συμβουλίου. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

1) Ψηφίζει την τροποποίηση του οργανισμού εσωτερι¬ 
κής οργάνωσης και λειτουργίας της Ν.Α. Χανιών. 

2) Να δημοσιευθεί στην εφημερίδα της Κυβέρνησης η 
τροποποίηση του Ανωτέρω οργανισμού της Ν.Α. Χα¬ 
νίων. 

Η τροποποίηση αυτή επιφέρει τις εξής αλλαγές στον 
Οργανισμό: 

Στο άρθρο 6 κεφ. Δ’ παρ. Δ3 και μετά την υποπαρά- 
γραφο Δ31 προστίθεχε η υποπαράγραφος Δ31 α που έχει 
ως εξής: 

Σ31α τμήμα Μελετών κατασκευών. 

Στις αρμοδιότητες του Τμήματος ανήκουν: 

Σχεδιασμός Ε/Β έργων: Σύνταξη κάθε είδους αναγνωρι¬ 
στικής και προκαταρτικής έκθεσης για το σχεδιασμό των 
Ε/Β έργων. 

Προγραμματισμός Ε/Β έργων: Σύνταξη Γεωργοοικονο- 
μικών, Γεωτεχνικών, Περιβαλλοντικών, Εδαφολογικών, 
Υδρολογικών τεχνικών κλπ. μελετών κλπ. μελετών Ε/Β 

έργων, και η ανάθεση της εκτέλεσης αυτών και η επί¬ 
βλεψη για την καλή εκτέλεσή τους. 

Εκτέλεση Ε/Β έργων: Η ανάθεση της εκτέλεσης και η 
επίβλεψη για την καλή εκτέλεση των σύμφωνα με την Νο¬ 
μοθεσία περί εκτέλεσης Δημοσίων έργων. 

Παραλαβή και Απόδοση αυτών στους φορείς αξιοποί¬ 
ηση των για τη σωστή αγροτική ανάπτυξη της περιοχής. 

Χανιά, 31 Ιουλίου 1997 
Ο Πρόεδρος 

του Νομαρχιακού Συμβουλίου 
ΕΜΜ. Μ Π ΑΝΤ ΟΥΡΑΚΗΣ 


Αριθ. 20707/96 (δις) < 10 > 

Χορήγηση άδειας κυκλοφορίας φαρμακευτικού σκευά¬ 
σματος ΒΑΤΓΠΟΙΝΕ/ΗΕΧΑΙ.. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την απόφαση με αρ. 20707/96/4.8.97 του ΕΟΦ χο¬ 
ρηγήθηκε βάσει των διατάξεων του άρθρ. 3 παρ. 1 Κοινής 
της Υπουργικής Απόφασης Α6/9392/91 άδεια κυκλοφο¬ 
ρίας στο φαρμακευτικό σκεύασμα ΒΑΤΙΤΙΟΙΝΕ/ΗΕΧΑΙ.. 
Μορφή: Ενέσιμο διάλυμα 50ΓΠ9/2Μ1. ΑΜΡ 
Δικαιούχου: ΗΕΧΑΕ ΑΟ, ΓΕΡΜΑΝΙΑ 
Υπεύθυνου κυκλοφορίας: ΗΕΧΑΕ ΕΛΛΑΣ. 

Αθήνα, 4 Αυγούστου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 
Βασ. Όλγας 186, 1ος ορ.-ΤΧ. 546 55 {031 >423956 
ΠΕΙΡΑΙΑΣ 4136402 

Νικήτα 6-6 Τ.Κ. 185 31 4171307 

ΠΑΤΡΑ (061)271249 

Κορίνθου327Τ.Κ.262 23 224581 

-ΙΩΑΝΝΙΝΑ 

Διοικητήριο Τ.Κ. 454 44 (06 

ΚΟΜΟΤΗΝΗ (05 

Δημοκρατίας 1 Τ.Κ. 691 00 


5225761 

5230841 

5225713 

5249547 

5239762 

5248141 

5248188 

5248785 

5248320 


(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 


Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


50.000 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 


200.000 


2.500 δρχ. 
2.500 » 

500 » 

2.500 » 

1.250 » 

500 » 

250 » 

500 » 

150 »> 

12.500 » 

500 » 


10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομέςτου εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















